Grenserittet

Grenserittet er et terrengsykkelritt med start i Strömstad og målgang i Halden. Fra starten i Strömstad sentrum går løypa via Skee til grensepassering ved Håvedalen/Tyslingmoen innerst i Iddefjorden, og videre over Prestebakke til Fredriksten festning i Halden.

Ritt-trasé
Grenserittet er 79,1 km langt (+2,5 km defilering), hvorav: 
 ca. 15 km går på asfaltdekke
 ca. 53 km går på grus- og skogsbilvei
 ca. 11 km går over sti og traktorveier
Løypa er teknisk lett, men stiller store krav til tempovekslinger for de som har ønske om å prestere gode tider. Enkelte små partier kan betegnes som middels teknisk krevende, dog uten å skremme den jevne mosjonssyklist.

Arrangement
Grenserittet blir arrangert av ca. 1000 funksjonærer fra bortimot 40 ulike idrettslag og foreninger fra Norge og Sverige. Halden Skiklubb er eier av arrangementet. Rittet ble arrangerte som prøveritt i 1998 med i overkant av 100 fullførende deltagere. Det første offisielle året var 1999.

Statistikk

Deltagerantallene, spesielt for tidlige utgaver av Grenserittet, kan være avrundet.

Før man sammenligner vinnertidene er det viktig å være klar over at løypetrasén har blitt forbedret år for år, og at regnvær vil gi flere minutter tillegg i denne løypa. I 2011 ble løypen forlenget noe, men samtidig ble mange partier også utbedret.

Eksterne lenker
 

Terrengsykkelritt i Norge
Sport i Halden
Sportsarrangementer i Viken
Repeterende arrangementer etablert i 1998